देहरादून : हरिद्वार में तीन नवंबर यानी कि कल से शुरू होने वाल दो दिवसीय सम्मेलन ज्ञानकुंभ में देशभर से सैकडों शिक्षाविद् और 18 राज्यों के शिक्षा मंत्री शिरकत करेंगे। सम्मेलन के दौरान उच्च शिक्षा की गुणवत्ता को बढाने के तरीकों पर चर्चा होगी। उत्तराखंड के मुख्यमंत्री त्रिवेंद्र सिंह रावत ने बृहस्पतिवार को यहां एक संवाददाता सम्मेलन में कहा कि देश में अपनी तरह के इस पहले सम्मेलन का उद्घाटन राष्ट्रपति रामनाथ कोविंद करेंगे।